Tiesas (sestā palāta) 2023. gada 16. novembra spriedums – Komisija/Nīderlande (Pensijas tiesību vērtības nodošana)
(lieta C‑459/22) (1)
Valsts pienākumu neizpilde – LESD 258. pants – Darba ņēmēju brīva pārvietošanās – Pakalpojumu sniegšanas brīvība – Kapitāla brīva aprite – LESD 45., 56. un 63. pants – Pensijas tiesību vērtības nodošanas nosacījumi – Papildu pensija, kas izveidota ar darba devēja starpniecību – Valsts pensiju apdrošināšanas iestādes un ārvalstu pensiju apdrošināšanas iestādes – Diskriminācija
1.      Personu brīva pārvietošanās – Pakalpojumu sniegšanas brīvība – Kapitāla brīva aprite – Līguma noteikumi – Ar šīm pamatbrīvībām saistīta valsts pasākuma pārbaude – Kritēriji, ar ko nosaka piemērojamos noteikumus
(LESD 45., 56. un 63. pants)
(skat. 18. punktu)
2.      Personu brīva pārvietošanās – Darba ņēmēji – Līguma noteikumi – Piemērošanas joma – Nodokļu tiesību akti – Valsts tiesību akti par migrējošo darba ņēmēju iegūto pensijas tiesību vērtības nodošanas aplikšanu ar nodokli – Iekļaušana
(LESD 45. pants)
(skat. 19. – 21. punktu)
3.      Personu brīva pārvietošanās – Darba ņēmēji – Nodokļu tiesību akti – Valsts tiesību akti par migrējošo darba ņēmēju iegūto pensijas tiesību vērtības nodošanas aplikšanu ar nodokli – Nodošana pensiju apdrošināšanas organizācijai, kas atrodas citā dalībvalstī – Šīs organizācijas pienākums izveidot garantiju nodokļa atgūšanai vai piekrist uzņemties atbildību par šādu nodokli – Nepieļaujamība – Pamatojums – Neesamība
(LESD 45. pants)
(skat. 32. – 40., 47. – 54. punktu un rezolutīvās daļas 1. punktu)
Rezolutīvā daļa
1)
Nīderlandes Karaliste – pieņemdama un atstādama spēkā Wet op de loonbelasting 1964 (1964. gada Algas nodokļa likums) redakcijas, kas piemērojama saistībā ar šo prasību, 19.a panta 1. punkta d) apakšpunktā un 19.b panta 1. un 2. punktā, Uitvoeringsregeling invorderingswet (Nodokļu iekasēšanas likuma īstenošanas noteikumi) 40.c pantā, Uitvoeringsbesluit Loonbelasting 1965 (1965. gada Algas nodokļa likuma īstenošanas noteikumi) 10.d panta 3. punktā, kā arī 2015. gada 9. oktobra Besluit Loonheffingen, inkomstenbelasting, internationale aspecten van pensioenen en stamrechten (Lēmums par algas nodokli, iedzīvotāju ieņēmuma nodokli, pensiju starptautiskajiem aspektiem un nodokli par periodiskiem maksājumiem) IV pielikumā ietvertos noteikumus pensijas kapitāla pārskaitīšanas jomā, saskaņā ar kuriem pensiju apdrošināšanas iestādei citā dalībvalstī (ārpus Nīderlandes Karalistes) ir jāsniedz nodrošinājums tāda nodokļa piedziņai par pensijas tiesību vērtības nodošanu, kas darba ņēmējam, kurš sāk strādāt šajā otrā dalībvalstī un kurš vēlas uz to pārskaitīt savu pensijas kapitālu, eventuāli ir jāmaksā vai pretējā gadījumā ir jāuzņemas atbildība par šādu eventuāli maksājamu nodokli vai ir jādod šim darba ņēmējam iespēja sniegt pietiekamu nodrošinājumu – nav izpildījusi savus pienākumus, kuri izriet no LESD 45. panta.
2)
Nīderlandes Karaliste atlīdzina tiesāšanās izdevumus.
1 OV C 359, 19.9.2022.